《曹掌公达夫彝士昆季醉归堕水戏以此简》
明代·周筼

《蒹葭》白露早为霜，乘醉归来兴益狂。贺监偶然眠水底，《来风》宛尔在中央。

浴沂此日休相笑，觞洛先时去不祥。灵运只今佳句在，多缘春草近池塘。

作者简介：（1623—1687）明末清初浙江嘉兴人，初名筠，字青士，别字筜谷。以孝称。明末弃举子业，开店卖米。以贱价买得故家书一船，于肆中读之，遂工诗，受朱彝尊赏识。为人倜傥不羁，性好施，人有匮乏，辄资给之。后客游四方以终。有《词纬》、《今词综》、《采山堂集》、《析津日记》等。